# Bophuthatswana

### Wikipedia

Bophuthatswanan lippu.
Bophuthatswanan bantustanin alue, joka koostui 19 erillisesta maa-alueesta.

Bophuthatswana on entinen bantustan Etelä-Afrikassa, jonka pinta-ala oli noin 40 000 km². Se koostui 19:stä erillisestä osasta Kapmaan, Transvaalin ja Oranjen provinsseissa. Sen pääkaupunki Mmabatho sijaitsi lähellä Botswanan rajaa. Bophuthatswanaan asutettiin tswanaa puhuvia afrikkalaisia ja sen väkiluku vuonna 1983 1 430 000 henkeä.

Bophuthatswana julistettiin itsehallintoalueeksi vuonna 1971 ja itsenäiseksi valtioksi 6. joulukuuta 1977, mutta ainoa sen itsenäisyyden tunnustanut valtio oli Etelä-Afrikka. Maan presidenttinä toimi Lucas Mangope, joka oli hyvin epäsuosittu johtaja ja joka kukisti kaksi kapinaa massa Etelä-Afrikan armeijan tuella vuosina 1988 ja 1990. Purettaessa apartheid-järjestelmää ennen Etelä-Afrikan ensimmäisiä demokraattisia vaaleja Mangope kieltäytyi liittymästä Bophuthatswanaa takaisin Etelä-Afrikan valtioon ja päätöstä seuranneessa kriisissä maa ajautui kaaokseen muun muassa virkamiesten mennessä lakkoon. Mangope pyysi apua levottomuuksien hillitsemisessä oikeustolaiselta Afrikaner Volksfront järjestöltä, mutta rasistisen Afrikaner Weerstandsbeweging-järjestön jäsenten ilmaantuminen alueelle sai Mangopen oman armeijan kapinoimaan ja hänet syöstiin vallasta. Bophuthatswanan epäonnistuminen myös teki lopun afrikaaneriäärinationalistien suunnitelmalle aseellisesta vastarinnasta uutta demokraattista järjestystä vastaan afrikaanien volkstaatin perustamiseksi.

Haettu osoitteesta http://fi.wikipedia.org../../../b/o/p/Bophuthatswana.html

Luokka: Etelä-Afrikan bantustanit

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Afrikaans
- Català
- Deutsch
- English
- Español
- Français
- עברית
- Nederlands
- 日本語
- Polski
- Português
- Українська